CELEX: 62008TN0363
Language: lv
Date: 2008-08-29 00:00:00
Title: Lieta T-363/08: Prasība, kas celta 2008. gada 29. augusta — 2nine /ITSB — Pacific Sunwear of California ( nollie )

25.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 272/47
            
         Prasība, kas celta 2008. gada 29. augusta — 2nine/ITSB — Pacific Sunwear of California (“nollie”)
   (Lieta T-363/08)
   (2008/C 272/91)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: 2nine Ltd, Londona (Apvienotā Karaliste) (pārstāvis — S. Palmer, Solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Pacific Sunwear of California, Inc., Anaheim (Savienotās Valstis)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2008. gada 16. jūnija lēmumu lietā R 1590/2007-2,
            
         
               —
            
            
               piespriest atbildētājam atlīdzināt tiesāšanās izdevumus un
            
         
               —
            
            
               veikt jebkādas citas darbības, ko Tiesa uzskata par atbilstošām.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: otra procesa Apelāciju padomē dalībniece
   
      Attiecīgā Kopienas preču zīme: grafiska preču zīme “nollie” attiecībā uz precēm un pakalpojumiem, kas ietilpst 3., 9., 11., 14., 18., 20., 25. un 26. klasē — reģistrācijas pieteikums Nr. 4 602 017
   
      Iebildumu procesā pretstatītās preču zīmes vai apzīmējuma īpašnieks: prasītāja
   
      Pretstatītā preču zīme vai apzīmējums: ar Nr. 839 740 starptautiski reģistrēta vārdiska preču zīme “nollie” attiecībā uz precēm, kas ietilpst 3., 18., 24. un 25. klasē; ar Nr. 2 361 525 Apvienotajā Karalistē reģistrēta vārdiska preču zīme “NOLI” attiecībā uz precēm, kas ietilpst 3., 18., 24. un 25. klasē
   
      Iebildumu nodaļas lēmums: apmierināt iebildumus un pilnībā noraidīt reģistrācijas pieteikumu
   
      Apelāciju padomes lēmums: apstrīdēto lēmumu atcelt daļā
   
      Izvirzītie pamati: Padomes Regulas Nr. 40/94 8. panta 1. punkta b) apakšpunkta pārkāpums, jo Apelāciju padome nekonstatēja, ka pastāv konfliktējošo preču zīmju sajaukšanas iespēja attiecībā uz visām apstrīdētajām precēm; Padomes Regulas Nr. 40/94 74. panta 1. punkta pārkāpums, jo Apelāciju padome neņēma vērā vai pienācīgi rūpīgi neņēma vērā iesniegtos faktus, pierādījumus un argumentus